V organizácii NRSNM, 5. decembra 2019, v priestoroch SKUS hrdinu Janka Čmelíka v Starej Pazove, bol realizovaný 5. ročník kvízu Poznaj svoju minulosť za cieľom zvýšenia záujmu žiakov o dejiny vojvodinských Slovákov. Na kvíze sa zúčastnilo 9 ekíp z ôsmych ZŠ: z Pivnice, Selenče, Hložian, Kulpína, Kysáča, Aradáča, Kovačice a zo Starej Pazovy. Aj v tomto roku boli najúspešnejší pivnickí žiaci, ktorí za odmenu sa zúčastnia jedného z táborov pre žiakov základných škôl v SR.
VÝTVORY – KOMIKSY
(2. november 2019)
STRETNUTIE OČAMI ÚČASTNÍKOV
Žiaci ZŠ Josipa Kozarca z Josipovca v Báčskom Petrovci
Na pozvanie predsedníčky Asociácie slovenských pedagógov, Márie Andrášikovej, tohto roku sa projektu Mladí dolnozemci na Základnej škole Jána Čajaka v Báčskom Petrovci, v dňoch 19. a 20. septembra 2019 zúčastnili aj žiaci z chorvátskeho Josipovca Punitovského. Toto podujatie medzinárodného rázu, ktorého sú spoluorganizátormi Asociácia slovenských pedagógov zo Srbska a ZŠ Jána Čajaka z Báčskeho Petrovca, konalo sa už po piatykrát za sebou a zúčastnili sa ho žiaci a pedagógovia zo štyroch štátov, z Rumunska (Nadlak), z Maďarska (Békešská Čaba), z Chorvátska (Josipovec Punitovský) a zo Srbska (Báčsky Petrovec).
Desiaty seminár pre žiakov základných škôl a ich pedagógov na tému Interaktivita a interdisciplinárnosť v modernizácii učiva o vybraných slovách prebiehal v sobotu 10. novembra 2018 v Základnej škole Jána Čajaka v Báčskom Petrovci. Na seminári okrem domácich žiakov a učiteliek účinkovali žiaci a učitelia z Kulpína, Kysáča, Pivnice, Kovačice, Erdevíka, Aradáča a zo Starej Pazovy. Jubilejný seminár sa realizoval prostredníctvom troch tvorivých dielní z oblasti slovenského jazyka a slohu, výtvarnej kultúry a informatického vzdelávania.
Mladí dolnozemci v Báčskom Petrovci po štvrtýkrát
Na Základnej škole Jána Čajaka v Báčskom Petrovci (Srbsko) prebiehalo dvojdňové stretnutie (13. a 14. september 2018) slovenských dolnozemských žiakov pod názvom Mladí dolnozemci – tvorba a priateľstvo predovšetkým (tvorivé dielne na udržiavanie slovenskosti).
Nositeľkou projektu je Asociácia slovenských pedagógov a jej predsedníčka Mária Andrášiková, ktorá v spolupráci so Základnou školou Jána Čajaka z Báčskeho Petrovca tento seminár zorganizovala už štvrtýkrát.
Aj tohtoročné pracovné stretnutie bolo zamerané na udržiavanie a rozvoj národného a jazykového povedomia a kultúrnej identity slovenských dolnozemských žiakov. Seminár je určený pre žiakov 2. stupňa.
Na 4. ročníku Mladých dolnozemcov boli úhrnne 43. žiaci (7 žiaci 8. ročníka z Békešskej Čaby, 7 žiaci z Nadlaku a 7 žiaci z Iloka 7. ročníka a 21 žiakov 7. a 8. ročníka z petrovskej školy) a pedagógovia: Pavel Hlásnik, Ľudmila Šomráková, Dušan Šomrák, Bianca Unc a sprevádzajúci učiteľ Ján Šušlák z Rumunska; Edita Pečeňová a sprevádzajúci učiteľ Ján Pitoňák z Maďarska a Vlatko Miksad z Chorvátska.
Žiaci, ktorí sa vyučujú po slovensky, alebo majú slovenské korene, absolvovali na Stretnutí výchovno-vzdelávací program zameraný na upevňovanie slovenskosti. Do projektu boli zapojení tiež žaici petrovskej školy, ktorí okrem účasti v projekte, vo svojich rodinách ubytovali hosťujúcich žiakov.
Z Iloka sa stretnutia zúčastnili siedmi žiaci – siedmaci Základnej školy Júlia Benešića: Antonija Ćešková, David Čief, Tea Kokrheljová, Mihael Lomljanski, Danijela-Ivana Matúšová, Vladmíra Matúšová, Michael Vagala a ich vedúci profesor Vlatko Miksad.
Žiaci pricestovali do Petrovca vo štvrtok v poobedňajších hodinách, kde ich už čakali dobrosrdeční domáci. Po zoznámení sa s ostatnými účastníkmi prostredníctvom rôznych zábavných hier ich žiaci-hostitelia ubytovali v svojich domovoch a pokračovalo to vo voľnom priatelení sa a voľnou obhliadkou predvečerného Báčskeho Petrovca.
V piatok ráno mladých dolnozemcov najprv privítali v zborovni petrovskej školy a potom ich zapojili do vyučovacieho procesu. Jedna skupina bola na hodine nemčiny s profesorkou Majou Lačokovou, druhá na zemepise, kde prednášala profesorka Mária Pálenkášová Boldocká. Ďalej nasledovali tvorivé dielne zo slovenčiny, ktorých témou boli detektívky. S účastníkmi projektu pracovali profesorky slovenčiny Vesna Valihorová Filipovićová a Jarmila Pantelićová. Nevystali ani umelecké tvorivej dielne s profesorkami výtvarnej kultúry Danielou Triaškovou a Elenou Lončarovou (téma – kuchynská litografia: technika grafika, tlač z plochy) a súťažiace hry na rozlúčku, ktoré organizoval učiteľ Jaroslav Lekár.
Žiaci si okrem toho, v popoludňajších hodinách, obhliadli mesto a navštívili petrovské gymnázium, kde ich privítala riaditeľka Anna Medveďová, Galériu Zuzky Medveďovej, riaditeľka Múzea vojvodinských Slovákov Anna Séčová-Pintírová a Spolok petrovských žien, predsedníčka Mária Gašparovská.
Asociácia slovenských pedagógov udelila účastníkom na konci stretnutia nielen čestné uznania za účasť, ale aj tričká s logom Asociácie a záznamníky na pamiatku.
Ilockí žiaci si na pobyt v Petrovci takto spomínajú:
Mihael L.: Petrovská škola je ohromná, krajšia, ako naša v Iloku. Najskôr som sa hanbil prihovoriť sa niekomu, ale potom som sa zoznámil s Gregorom a Kristiánom. Bol som ubytovaný u Borisa Todorića, s ktorým som teraz veľmi dobrým priateľom.
Tea: Na začiatku som nikoho nepoznala, tak som sa nudila, ale potom sme sa hrali všelijaké hry, na ktorých sme každý museli hovoriť svoje meno. Tak sme sa zoznámili. To sa mi páčilo. Bývala som u Martine Nvotovej. Nepáčilo sa mi to, že som v piatok musela vstať o pol siedmej, lebo som si ja nezvykla tak ráno vstávať.
Danijela-Ivana: Keď sme prišli, hrali sme sa všelijaké hry, obhliadli sme si školu a potom nás vyvolávali, aby nám povedali v ktorej rodine budeme ubytovaní. Večer sme vyšli do mesta pozrieť si Báčsky Petrovec, zabávali sme sa a spoznávali nových priateľov.
Vladimíra: Bola som ubytovaná u rodine Vrbovskej. V Petrovci sa mi páčilo, lebo sú to milí ľudia.
Mihael V.: V Petrovci mi bolo výborne! Spoznali sme sa s novými priateľmi. Ja som býval u Samka Vrbovského, ktorý má veľa počítačových hier, tak sme sa večer hrali na počítačoch. Zoznámil som sa s rôznymi chlapcami, ale som sa spoznal aj s mnohými dievčatami.
Antonija: Mne tiež bolo v Petrovci výborne! Okrem toho, že sme spoznali nových priateľov, že sme sa veľa hrali, obhliadli sme si aj Petrovec a gymnázium, na ktorom sa vyučuje po slovensky.
Vlatko Miksad, prof.
ZDROJ: Hlas ľudu 38 / 4821 /22.9.2018, s. 28
ZDROJ: ĽUDOVÉ NOVINY, 40/2018, s. 12
FOTOZÁBERY Z MLADÝCH DOLNOZEMCOV 2018
12. decembra 2017 v ZŠ 15. októbra v Pivnici boli udelené ocenenia žiakom, ktorí sa zúčastnili súťaže Moji slovenskí predkovia. Súťaž poriadala Asociácia slovenských pedagógov v spolupráci s Národnostnou radou slovenskej národnostnej menšiny za finančnej podpory Úradu pre Slovákov žijúcich v zahraničí. Cieľom projektu je povzbudenie národného povedomia u žiakov a upovedomenie ich o svojom slovenskom pôvode. Odmeneným žiakom z Pivnice, Kysáča, Starej Pazovy a Lalite ceny udelila riaditeľka hostiteľskej školy Tatiana Naďová a autorka projektu Svetlana Zolňanová.
V organizácii NRSNM, 12. decembra 2017 v ZŠ 15. októbra v Pivnici bol realizovaný 4. ročník kvízu Poznaj svoju minulosť za cieľom zvýšenia záujmu žiakov o dejiny vojvodinských Slovákov. Na kvíze sa zúčastnilo deväť ekíp z deviatich ZŠ: z Pivnice, Selenče, Hložian, Báčskeho Petrovca, Aradáča, Padiny, Kovačice, Erdevíka a zo Starej Pazovy. Aj v tomto roku boli najúspešnejší pivnickí žiaci, ktorí za odmenu sa zúčastnia jedného z táborov pre žiakov základných škôl v SR. Súťaž hodnotila porota v zložení: Ninoslav Detka, Mária Andrášiková a Svetlana Zolňanová.
V Základnej škole Jána Čajaka v Petrovci v sobotu 11.novembra prebiehal 9.seminár pre žiakov základných škôl. Jeho konkrétnou témou tentoraz boli kalendárne zvyky a sviatky.
V Báčskom Petrovci sa v piatok 29.septembra počas celého dňa po tretíkrát uskutočnilo Stretnutie slovenských dolnozemských žiakov pod názvom Mladí dolnozemci - tvorba a priateľstvo predovšetkým. Je to seminár tvorivých dielní na udržiavanie slovenskosti.
V piatok 18. novembra 2016 v ZŠ 15. októbra v Pivnici Svetlana Zolňanová, koordinátroka pre vzdelávanie VPV NRSNM, Ján Brna, predseda VPV NRSNM, a Mária Andrášiková, predsedníčka Asociácie slovenských pedagógov, odovzdali odmeny žiakom základných a stredných škôl v rámci projektu Moji slovenskí predkovia, ktorý podporil aj Úrad pre Slovákov žijúcich v zahrahraničí a NRSNM 43.412,00.